RESOLUCIÓN do 4 de febreiro de 2003, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da revisión salarial para o ano 2003 do convenio colectivo do sector de limpeza de edificios e locais.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 11/04/2003

Vista a acta da revisión salarial para o ano 2003 do convenio colectivo do sector de limpeza de edificios e locais, con nº de código 3600895, que tivo entrada nesta delegación provincial o día 30-1-2003, subscrita en representación da parte económica pola Asociación Provincial de Empresarios de Limpeza de Edificios e Locais de Pontevedra, e da parte social, polas centrais sindicais CC.OO., UGT e CIG, en data 28-1-2003. De conformidade co disposto no artigo 22 do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDO
Primeiro.-Ordena-la súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 4 de febreiro de 2003.
Joaquín Macías Sánchez
Delegado provincial de Pontevedra
Convenio colectivo do sector de limpeza de edificios e locais da provincia de Pontevedra
Asistentes:
CC.OO.: Carmen Segurana Bedrina.
UGT: Rosa Mª Acuña.
CIG: María do Tránsito Fernández
Representación empresarial:
Adolfo González González
Paulina Díaz Lamela
Manuel Falque Comesaña
Secretario de actas: Pablo Búa Burgos.
En Vigo, nos locais da Confederación de Empresarios de Pontevedra, sendo as dezasete horas do
día vinteoito de xaneiro de dous mil tres, reúnese a comisión paritaria do convenio colectivo do sector de limpeza de edificios e locais da provincia de Pontevedra co obxecto de aplica-la cláusula de revisión salarial establecida para este exercicio. Asisten as persoas sinaladas anteriormente.
A seguir procédese a aplica-lo 1,3% de incremento sobre as táboas salariais, complemento de transporte, complemento de asistencia, axudas de custo e horas extraordinarias, así como as diferencias ou atrasos salariais producidos, como consecuencia da aplicación retroactiva dos efectos económicos desde o 1 de xaneiro de 2002, serán aboados polas empresas no prazo máximo de 45 días naturais contados desde a data da resolución do delegado provincial de Traballo, acordando a súa inscrición no libro de rexistros de convenios colectivos e a súa publicación no BOP, que quedan como segue con efectos do 1-1-2002.
-Táboa salarial: ver anexo.
-Complemento de transporte: 67,43 euros mensuais. Por cada día de ausencia ó traballo descontarase a cantidade de 3,03 euros.
-Complemento de asistencia: 47,99 euros. Por cada día de ausencia ó traballo descontarase a cantidade de 2,16 euros.
-Axudas de custo:
a) Media axuda de custo: 13,10 euros/día.
b) Axuda de custo completa: 23,27 euros/día.
c) Con pernoctación: 39,10 euros/día.
-Horas extraordinarias:
a) Hora extra: 5,32 euros.
b) Hora en domingo e festivo: 6,25 euros.
Ámbalas partes acordan a súa remisión á autoridade laboral para efectos do seu rexistro e posterior publicación no BOP e Diario Oficial de Galicia.
Non habendo máis asuntos que tratar, levántase a sesión ás dezaoito horas do día arriba indicado.
Tablas de salarios 2003. Limpeza de edificios e locais.
Categoría
Euros
*Grupo I. Persoal directivo e técnico
Subgrupo I. Persoal directivo
Director
1.505,92
Director comercial
1.367,41
Director administrativo
1.367,41
Xefe de persoal
1.367,41
Xefe de compras
1.367,41
Xefe de servicios
1.367,41
Subgrupo II. Persoal titulado
Titulado grao superior
1.084,28
Titulado grao medio
963,23
Titulado laboral ou profesional
819,18
*Grupo II. Persoal administrativo
Xefe administrativo de 1ª
1.024.03
Categoría
Euros
Xefe administrativo de 2ª
957,77
Caixeiro
867,41
Oficial de 1ª
819,20
Oficial de 2ª
728,88
Auxiliar
637,44
Telefonista
632,14
*Grupo III. Mandos intermedios
Encargado xeral
957,94
Supervisor ou encargado de zona
867,42
Supervisor ou encargado de sector
795,21
Encargado de grupo ou edificio
687,94
Responsable de equipo
660,32
*Grupo IV. Persoal subalterno
Ordenanza
632,14
Almaceneiro
632,14
Listeiro
632,14
*Grupo V. Persoal obreiro
Especialistas
696,98
Peón especialista
638,71
Limpiador ou limpiadora
632
Conductor-limpador
750,75
*Grupo VI. Persoal oficios varios
Oficial
696,92
Axudante
638,71
Peón
632